ང་དགེ་རྒན་བཟང་བོ་ཞིག་མིན་མོད།འོན་ཀྱང་ཁྱོད་ཚོ་ལྟ་བུའི་སློབ་མ་ཡ་རབ་མང་བོ་བྱུང་བས་ད་གཟོད་ངས་ཀྱང་རང་ཉིད་ལ་བཅོས་སྒྱུར་མང་བོ་བཏང་མྱོང་།སྐབས་ལན་རེར་ཁྱོད་ཚོའི་གདེང་འཇོག་དང་ཆེ་མཐོང་དེ་དག་གིས་ང་རང་ངོ་ཚ་ཞིང་ཁ་སྐྱེངས་པར་བྱས་སོང་།ངས་ནམ་རྒྱུན་ཁྱོད་ཚོར་ང་རང་དགེ་རྒན་ཐབས་ཆག་ཅིག་སྟེ།ཁྱོད་ཚོས་ང་ལ་གདེང་འཇོག་དང་བསྟོད་བསྔགས་བྱས་པ་དེ་དག་ཁྱོད་ཚོས་ང་ལ་བཅངས་པའི་རེ་བ་ཡིན་པ་ལས་ངའི་དངོས་ཡོད་ཀྱི་གནས་ཚུལ་གཏན་ནས་མ་རེད་ཅེས་ཡང་ཡང་བཤད་མྱོང་བ་བཞིན་སང་ཉིན་དགེ་རྒན་དུས་ཆེན་གྱི་ཉིན་མོར་ཡང་ངས་ཁྱོད་ཚོར་སྐད་ཆ་འདི་ཡང་བསྐྱར་ཐེངས་ཤིག་བཤད་པ་ཡིན།